Coba ceritain soal Kubisme dalam bahasa melayu

Kubisme ([ku.bis.mĕ]; ) ialah suatu pergerakan seni utama yang wujud di Eropah pada awal abad ke-20 di mana objek yang dilukis atau diolah akan diteliti perinciannya sebelum dihuraikan secara ringkas menjadi beberapa unsur abstrak yang disusun semula. Penyusunan semula ini dilihat sebagai mempertunjukkan sesuatu bahan itu dari banyak sudut pandang lalu meluaskan pemahaman terhadap objek sasaran.

Gaya seni ini dipelopori Pablo Picasso dan Georges Braque, sebelum dikembangkan Jean Metzinger, Albert Gleizes, Robert Delaunay, Henri Le Fauconnier dan Fernand Léger. ia dicetuskan antaranya pemaparan ruang bentuk tiga dimensi yang terselah pada karya-karya seni Paul Cézanne.

Karya ini dianggap sebagai pergerakan seni paling berpengaruh pada abad ke-20 terutamanya di Eropah sehingga mengilhamkan pergerakan seni berkaitan dalam bidang muzik, sastera dan seni bina.